open-index/open-wikipedia-markdown huggingface dataset:
Karl Marx

**Karl Marx** esset un important german filosof e political economist. Il nascet li 5-im de may 1818 in Trier (Germania) e morit li  14-im de marte 1883 in London (Reyatu Unit).

Karl Marx esset de judeic orígine. Il studiat jurisprudentie in Bonn. Karl Marx laborat quam jurnalist in Germania, ma devet forlassar Germania pro su radical idés. Inter 1843 e 1849 Karl Marx habitat in Paris. In li annu 1843 il maritat Jenny Marx e li cuple havet sett infantes. In li annu 1849 Karl Marx e su familie translocat a London ú il restat til su morte li 14-im de marte 1849.

Li political e social idés de Karl Marx devenit in su vive plu e plu radical. Su ideologie porta li nómine marxisme e esset usat del comunist states in li 20-im secul.

Su max important ovres es Li comunist manifeste e Li Capital.

Sur li base del teories de Marx format se li radical political movement de comunisme. Secun li teorie de Marx li societé basa sur li conflicte inter diferent economic classes. Karl Marx esset un grand critico del capitalisme e suportat revolutionari violentie contra it.

## Ovres

Su max important ovres es Li Comunist Manifeste e Li Capital. Il scrit Li Comunist Manifest juntmen con Friedrich Engels e it esset publicat in li annu 1848.
Abraham

**Abraham** o anc *Ibrahim* es un figura del Bible. Il lude un important rol in li judeisme, cristianisme e islam e omni tri religiones egarda le quam su patriarch.

Abraham apari in prim in li libre Genesis. Secun ti libre Deo comandat a il que deve forlassar su patria Harun con su marita Sara e cusino Lot al nov land Canaan.
Raffey Cassidy

**Raffy Camomile Cassidy** es un actoressa de television e de cinemá del Reyatu Unit. Ella nascet li  12-im de novembre 2001 in Worsley, Salford (Anglia) e ella ludet li cardinal rol de Molly Moon in li film Molly Moon and the Incredible Book of Hypnotism in li annu 2014.

Raffey Cassidy labora quam actor desde li annu 2009. Ella ludet in films quam The Killing of a Sacred Deer (2017), Snow White and the Huntsman (2012), Mr Selfridge (2013) e Tomorrowland (2015). 

Su sestra Grace Cassidy es anc activ quam actoressa.
Fern Deacon

**Dern Saffron Deacon** es un actoressa de television e de cinemá del Reyatu Unit. Ella nascet li  12-im de novembre 2001 in Hampshire (Anglia) e ella ludet *Chloe Voyle* in li drama de television Ackley Bridge and Agnes in li serie de television de CBBC Hetty Feather. 

In li etá de 11 annus Fern Deacon esset acceptat al scola de teatre *Sylvia Young Theatre School*.

Fern Deacon ludet anc li rol de *Hazel *in li film Molly Moon and the Incredible Book of Hypnotism in li annu 2014.
Volker Lechtenbrink

**Volker Lechtenbrink** esset un musico e actor de Germania.  Il nascet li 18-im de august 1941 in Cranz (hodie Selenogradsk) in Ost-Prussia e morit li 22-im de novembre 2021 in Hamburg (Germania). Volker Lechtenbrink. Il devenit famosi quam actor in li film contra li guerre Die Brücke (Li Ponte) de Bernard Wicki in li annu 1959. Il esset anc successosi quam cantator.

Volker Lechtenbrink ludet in mult filmes de television e cinemá. Il esset anc activ quam director de filmes e scritor de textus por canzones. 

Volker Lechtenbrink esset quinvez maritat. Il havet un filio e du filias.

Li familie de Volker Lechtenbrink origina de Bremen e il morit li 22-im de novembre 2021 pos un long maladie.
Noah Gordon

**Noah Gordon** esset un autor de USA. Il nascet li 11-im de novembre 1926 in Worchester (Massachusetts) e morit li 22-im de novembre 2021. Noah Gordon devenit famosi per su historic roman Li Medico quel esset publicat in li annu 1986. Li roman esset tre populari in Europa, ma presc inconosset in su patria USA.

Noah Gordon laborat quam jurnalist. Il esset maritat con Lorraine Gordon (nascet quam Lorraine Seay) e li cuple havet tri infantes.

Noah Gordon morit li 22-im de novembre 2021 in un hem por old homes.

## Ovre
Li tema del romanes de Noah Gordon esset sovente li historie del medicina e li etica del medicina.

### Romanes
* 1965 The Rabbi
* 1979 The Death Committee
* 1979 The Jerusalem Diamond
* 1986 The Physician (Li Medico) in li trilogie del familie Cole.
* 1992 Shaman (2-im libre del trilogie del familie Cole)
* 1995 Matters of Choice (3-im libre del trilogie del familie Cole)
* 2000 The Last Jew
* 2002 Sam and Other Animal Stories (Racontas por infantes)
* 2007 The Winemaker
Uppsala

**Uppsala** es un cité in Svedia. It es situat in li historic region Uppland e es li cité capital del provincia Uppsala län. Uppsala es situat in li ost de Svedia   e 72 kilometres nordal del cité capital Stockholm.

Li fluvie Fyrisån flue tra li cité.

Uppsala have 177.074 (2019) habitantes e es secun li númere del habitantes li quaresim max grand cité de Svedia. Uppsala have un area de 48,77 quadrat-kilometres. 
 
Uppsala es famosi quam cité de universitá. Li universitá de Uppsala esset fundet in li annu 1477. Uppsala es anc li sede de un archi-episcopatu e epicopatu del Eclesie de Svedia.

Hodie Uppsala es un popular destination de turisme. 

## Sport
Uppsala es un centre del sport Bandy quel es simil al Hockey sur glacie.
Henning Mankell

**Henning Mankell** esset un autor de Svedia. Il nascet li 3-im de februar 1948 in Stockholm e morit li 5-im de octobre 2015 in Göteborg. Henning Mankell devenit famosi pro su serie de críminal romanes pri li comissario Knut Wallander.

Desde 1968 Henning Mankell esset activ quam director de teatre e autor. Inter 1991 e 2013 il scrit su successosi serie de críminal romanes con li protagonist Kurt Wallander. 

Henning Mankell esset political activ e suportat levul political positiones. Il habitat in vari african landes quam Zambia e Mozambique.

Henning Mankell esset trivez maritat e havet quar infantes. Il morit pro cáncere li 5-im de octobre 2015 in Göteborg in li etá de 67 annus.
Torsten Haß

**Torsten Haß** alias **Kim Godal**, nascet li 21-im de novembre 1970 in Neumünster (Schleswig-Holsteinia), es un german scitor, poete, prosaist, dramaturg e jurnalist.
## Ovres
### Ne-fictional litteratura
* *Bibliotheken für Dummies* (2019); con Detlev-Schneider-Suderland
* *Arbeitgebermarke Bibliothek mit k(l)einem Budget : eine Einführung mit Übungen* (2021)
* *Vahīṅ dekhiye : Festschrift für Hellmut Vogeler* (1996); editor
* *Das Ende der Gemütlichkeit : Entwurf eines Fundraising-Konzepts für kleinere und mittlere Wissenschaftliche Bibliotheken * (2021)
* *Dieses Buch ist für die Tonne : Einführung in den klassischen Zynismus (Kynismus)* (2020); con Maximilian Spannbrucker
* *Wohnriester und Erbbau : ein aktuelles Fallbeispiel* (2021)
### Fictional litteratura
#### Romanes, racontas
* *Das Kartenhaus : ein Betrugs-Roman* (2002)
* *Der König des Schreckens :  ein Vatikan-Krimi*  (2013)
* *Männchensache : Rechtsfälle zur Vorbereitung im Geschlechterkampf – Roman* (2009)
* *Morddeich : und andere Kurzprosa* (2021)
* *Die Schwarze Zeit : ein Mittelalter-Roman* (2006)
* *Die Schwarze Zeit II : Aphrodites Puppen – Roman* (2007)
* *Die Schwarze Zeit III : Metathronos – Roman* (2008)
* *Die Schwarze Zeit IV : Agonie – Roman* (2009)
* *Die Schwarze Zeit V : Staub – Roman* (2010)
* *Die Schwarze Zeit VI : Terra re-mota – Roman* (2011)
* *Totenmelodie : ein Kurpfalz-Krimi* (2017)
* *Totenquintett : ein Kurpfalz-Krimi* (2018)
* *Totentraum : ein Kurpfalz-Krimi* (2019)
#### Dramas
* *En Nuit : Dramolett* (2021)
* *Omega oder Das Hochzeitsmahl : Drama* (2020)
* *Die Staatsschuld – In a State of Bonds : Drama* (2003)
#### Poesie
* *Das Christkind taumelt betrunken im Wald, der Weihnachtsmann torkelt nicht minder : Winter- und Weihnachtsgedichte* (2020)
* *Es wiehert der Gaul, es graset das Pferd. Es machte auch nichts, wär’s mal umgekehrt : Liebesgedichte und andere* (2020)
### Altri ovres
* *Der Verlust der Magie : Essays, Polemiken, Satiren* (2021)
* *Die Rezensionen, Bd.A,1* (2021)
* *Die Rezensionen, Bd.A,2* (2021)
* *Die Rezensionen, Bd.A,3* (2021)
* *Die Rezensionen, Bd.B,1* (2021)
* *Die Rezensionen, Bd.B,2* (2021) 
## Fontes

## Extern pagines
* KVK (Germania, Austria, Svissia, WorldCat): Resultates del sercha Torsten Haß
* KVK (Germania, Austria, Svissia, WorldCat): Resultates del sercha Kim Godal
Makedonska Kamenica

**Makedonska Kamenica** es un cité e municipie in Nord-Macedonia. It es situat in li nord-ost de Nord-Macedonia proxim al frontiera con Bulgaria. Til li annu 1950 li cité portat li nómine Kamenica. Li municipie Makedonska Kamenica consiste de nin partes.

Li cité Makedonska Kamenica have 5147 (2002) e li municipie 8110 (2002). Li cité have un area de 14,3 quadrat-kilometres e li municipie 189 quadrat-kilometres.

In li historie e por li economie del cité li explotation de mines lude un grand rol e in li cité e li region it hay mult minieras.

## Sport
Li football club por féminas FK Sasa Makedonska Kamenica have su hem in li cité.
Sibiu

**Sibiu** (German: Herrmannstadt) es un cité in Rumania. It es situat in li centre del land in li region Transilvania. Li fluvie Cibin flue tra li cité.

Sibiu have 147.245 (2011) habitantes e un area de 121 quadrat-kilometres. 

Inter 1692 e 1791 e inter 1849 e 1865 Sibiu esset li cité capital del demí-índependent state Principatu Transilvania. Sibiu es un centre del german minoritá in Germania, ma hodie solmen 1,1 percentes del habitantes es germanes.

Hodie Sibiu es un important destination de turisme.

In li annu 2007 Sibiu esset li Europan cité del cultura.
Leninsk-Kuznetski

**Leninsk-Kuznetski** (russ: Ле́нинск-Кузне́цкий) es un cité in Russia. It es situat in li sud-ost de Russia in li region Sibiria e apartene al District Kemerevo. Leninsk-Kuznetski es situat 70 kilometres su de Kemerevo al rive del fluvie Inya.

Til li annu 1922 li cité ha portat li nómine *Kolchugino * e inter 1922 e 1925 *Lenino*. Nu li cité es nominat por honorar li revolutionario Vladimir Lenin e secun li region Kusbass.

Leninsk-Kuznetski have 101.666 (2010) habitantes e un area de 2356,116 quadrat-kilometres. 

Li cité esset fundat con li nómine Kolchugino in li annu 1763.  Desde li annu 1925 Leninsk-Kuzetski have li yures de un cité.

Leninsk-Kuznetski es un centre de explotation de mines. In li region es extraet carbone mineral quel comensat in li annu 1912.

## Sport
Leninsk-Kuznetski es li hem del football-club Sarja Leninsk-Kusnezki quel ludet por quelc annus in li duesim max alt liga de football in Russia.
Chuluuny Khulan

** Chuluuny Khulan** es un actoressa de television e de cinemá de Mongolia. Ella nascet li  30-im de may 1985 in Kharkhorin (Mongolia) e ella ludet 2007 in li film Mongol de Sergei Bodrov, Börte, li marita de Ghenghis Khan.

Chuluuny Khulan es maritat con Naryn Igilik e habita hodie in Kazakstan.
Éric Zemmour

**Éric Zemmour** es un autor, jurnalist e politco de Francia. Il nascet li 31-im de august 1958 in Montreuil (Seine-Saint-Denis) e esset un candidate por li electiones presidential de Francia 2022. Éric Zemmour es un successosi autor e jurnalist e es egardat quam dextri-populist politico. Li 5-im de decembre 2021 il fundat li political partise Reconquête e devenit li presidente de ti partise. Zemmour recivet 7,1 percentes in li unesim rond del electiones presidential de Francia 2022 e finit ye li quaresim rang.

## Personal e professional vive
Éric Zemmour origina de un judeic familie Algeria. Il studiat in Paris al Institut d'études politiques de Paris. In li annu 1986 Éric Zemmour comensat laborar quam political jurnalist. Il laborat por li jurnales Le Quotidien de Paris, Info-Matin e Globe Hebdo. Inter 1999 e 2009 Éric Zemmour laborat quam columnist por li jurnal Le Figaro. Inter 2019 e li septembre 2021 Éric Zemmour havet un emission de television che li canal de television CNews.

Éric Zemmour es maritat desde li annu 1982 con Mylène Chichportich e li cuple have du filios e un filia.

## Political cariera
* 2021 Éric Zemmour declarat su intention esser un candidate por devenit por li electiones presidential de Francia 2022. Li 5-im de decembre 2021 il fundat li political partise Reconquête e devenit li presidente de ti partise.
* 2022 Éric Zemmour candidat por li oficie del presidente de Francia e recivet 7,1 percentes in li unesim rond e finit ye li quaresim rang. Por li duesim rond Zemmour recomandat electer Marine Le Pen.

## Politico
Éric Zemmour critica per radical paroles li mass-inmigration in Francia e have un negativ opionion pri li islam. Éric Zemmour criticat anc li ideologie del feminisme. In li annu 2011 un tribunale condamnat Éric Zemmour pro rasisme. Il devet payar un punition pecuniari.

## Ovres
Éric Zemmour ha scrit tri romanes e scrit biografies e quelc political essays. 

## Ligamentes extern
* Oficial internet-págine de Éric Zemmour
Piatra Neamț

**Piatra Neamț** (German: *Kreuzburg an der Bistritz*) es un cité in Rumania. It es situat in li nord-ost del land in li historic region West-Moldavia. Piatra Neamț es situat in li valley del fluvie Bistrița.

Piatra Neamț have 85.055 (2011) habitantes e un area de 77,50 quadrat-kilometres. 

Li cité esset fundat in li 14-im secul.

## Sport
Li football-club FC Ceahlăul Piatra Neamț have su hem in li cité. It lude in li duesim max alt liga de football de Rumania.
Kristina Dumitru

**Kristina-Raffaela Dumitru**, nascet quam Kristina-Raffaela Schmidt, es un german actoressa e cantatora. Ella nascet li  21-im de octobre 1989 in Düsseldorf e devenit famosi in Germania per li rol de *Nina Martens* in li misterie-serie de television por yun homes Das Haus Anubis (Li dom Anubis) inter 2009 e 2012.

Inter 2012 e 2018 Kristina Dumitru studiat por laborar quam instructora por scolas elementari al universitás de Wuppertal e Duisburg-Essen.

Kristina Schmidt havet ante li serie nequande laborat quam actoressa e anc ne havet un instruction quam actoressa. Durant li serie ella fat li conossentie de Marc Dumitru e ambi actores maritat in li annu 2018.

Kristina Dumitru es anc activ quam cantatora.

## Filmografie
* 2009–2012: Das Haus Anubis (Serie de television)
* 2010: Nickelodeon Weltbeschützer
* 2010–2011: Das Haus Anubis rockt NICK Talent
* 2012: Das Haus Anubis – Pfad der 7 Sünden (Film por li cinemá)
* 2013: Schicksale – und plötzlich ist alles anders – *Halbgott in weiß* (Serie de television)
* 2016: Chris James: *On the Run* (Video de musica)
* 2018: Spotlight (Serie de television)

## Ligamentes extern
* Informationes pri Kristina Dumitru sur un internet-pagíne por li serie de television "Das Haus Anubis"
Götz Kubitschek

**Götz Kubitschek** es un jurnalist, editor e publicist de Germania. Il nascet li 17-im de august 1970 in Ravensburg e esset inter li fundatores del dextri Institut für Staatspolitik quel crea dextri political strategies. Kubitschenk es egardat quam un del principal ideologistes del dextri political partises in Germania

Götz Kubitschek studiat in Hannover e Hamburg germanistica, geografie e filosofie por devenir instructor in scolas. 

Götz Kubitschek es maritat in li duesim maritage con li jurnalista Ellen Kositza. Il have sett infantes.

## Cariera quam jurnalist e publicist
Quam jurnalist il laborat che li dextri jurnal de semane Junge Freiheit. Il fundat in li annu 2000 li Institut für Staatspolitik. Götz Kubitschek es li chef del gerentie del edition Antaios-Verlag (til 2012 Edition Antaios) e desde li annu 2003 li redactor del jurnal *Sezession* e autor del blog *Sezession im Netz*.

## Political ligamentes
Götz Kubitschek pluri vez esset activ quam orator che demonstrationes del radical dextri organisation PEGIDA. Il have strett relationes con representantes del extrem dextri parte del partise Alternative por Germania.
Moses

**Moses** o anc *Mose*, hebreic *Moshe* e arab *Musa*  es un figura del bible. Il es li max important profete del judeisme e un del max important profetes del cristianisme e islam.

Secun li libre Exodus Moses esset li political ductor del judéos e dat li judeic popul li leges de Deo. Il liberat li judeic popul del sclavitá in Egiptia.

Moses es egardat quam autor del libres del bible Moses (Libre), Genesis, Exodus, Levitikus, Numeri, Deuteronomium e del Psalm 90.
Selena Gomez

**Selena Marie Gomez** es un actoressa e cantatora de USA. Ella nascet 22-im de julí 1992 in Grand Prairie (Texas).

Selena Gomez laborat quam actoressa desde li annu 1992 quande ella ludet in li serie de television Barney & Friends e esset tre successosi per su rol in li serie de television por infantes Wizards of Waverly Place.
Arthur Schnitzler

**Arthur Schnitzler** esset un autor de Austria. Il nascet li 15-im de may 1862 in Vienna e morit li 21-im de octobre 1931 in Vienna. Arthur Schnitzler es egardat quam max important representante del cultura del Wiener Moderne.

Arthur Schnitzler esset de judeic orígine e studiat medicina e laborat quam medico.

## Ovres
Arthur Schnitzler scrit prosa e dramas. Li max famosi ovre de Schnitzler es li novelle Traumnovelle quel esset publicat quam libre in li annu 1925.
Christine Lambrecht

**Christine Lambrecht** es un féminin politico de Germania. Ella nascet li 19-im de junio 1965 in Mannheim e es desde 8-im de decembre 2021 ministre de defense de Germania e ella declarat su demission li 16-im de januar 2023. Christine Lambrecht es membre del Socialdemocratic Partise de Germania.

## Personal e professional vive
Pos li scola Christine Lambrecht studiat jurisprudentie in Mannheim e Mainz. Pos li studie ella laborat quam avocate in Viernheim e ella anc laborat quam docente in un alt scola por homes qui labora.

Christine Lambreacht es divorciat e have un filio. Inter 1985 e 1989 ella esset maritat con li membre del german parlament Hans-Joachim Hacker del Socialdemocratic Partise de Germania.

## Political cariera
* 1982 Christine Lambrecht devenit membre del Socialdemocratic Partise de Germania.
* 1985-2001 Membre del parlament del cité Viernheim.
* 1998 Christine Lambrecht es electet in li parlament de Germania por li Socialdemocratic Partise de Germania.
* 2011-2013 Vice-presidente del fracion del Socialdemocratic Partise de Germania in li parlament de Germania.
* 2018-2019 Parlamentari secretario del state for financies de Germania.
* 2019-2021 Christine Lambrecht esset 27-im de junio 2019 til 8-im de decembre 2021 ministre por justicie e protection del consumentes in li guvernament de Angela Merkel.
* 2021 Ella esset ministre por familie, old homes, féminas e yunesse inter li 20-im de may 2021 til 8-im de decembre 2021. Christine Lambrecht devenit li 8-im de decembre 2021 ministre por defense de Germania in li guvernament de Olaf Scholz.
* 2023 Pos un serie de scandales Christine Lambrecht anunciat su demission li 16-im de januar 2023.
Karl Nehammer

**Karl Nehammer** es un politico de Austria. Il nascet li 18-im de octobre 1972 in Vienna e esset inter li 6-im de decembre 2021 e 10-im de januar 2025  prim-ministre de Austria. Inter januar 2018 e januar 2020 il esset general-secretario del conservativ Austrian Popul Partise. Ye li 4-im de januar 2025 Karl Nehammer declarat su demission quam prim-ministre de Austria e presidente del Austrian Popul Partise quam consequentie del fallit negocies pri un nov guvernament pos li electiones parlamentari 2024. Karl Nehammer esset presidente del Austrian Popul Partise inter li 3-im de decembre 2021 e li 5-im de januar 2025.

## Personal e professional vive
Karl Nehammer esset professional soldate de Austria inter 1992 e 1997. Pos to il laborat quam instructor oficeros che li ministerie de defense de Austria.

Karl Nehammer es maritat con Katharina Nehammer. Li belpatre de Karl Nehammer es li austrian jurnalist e presentator de television Peter Nidetsky.

## Political cariera
* 2017 Chef del districte Vienna-Hietzing del Austrian Popul Partise
* 2017-2020 Membre del parlament de Austria por li Austrian Popul Partise.
* 2018-2020 General-secretario del Austrian Popul Partise.
* 2020-2021 Karl Nehammer esset inter li 7-im de januar 2021 til li 6-im de decembre 2021 li ministre por interni aferes de Austria.
* 2021-2025 Karl Nehammer esset inter li 6-im de decembre 2021 e li 10-im de januar 2025 prim-ministre de Austria.
* 2021-2025 Karl Nehammer esset presidente del Austrian Popul Partise inter 3-im de decembre 2021 e li 5-im de januar 2025.
* 2025 Karl Nehammer declarat ye li 4-im de januar 2025 su demission quam prim-ministre de Austria e presidente del Austrian Popul Partise quam consequentie del fallit negocies pri un nov guvernament pos li electiones parlamentari 2024.
Louis Del Grande

**Louis Del Grande** es un actor de television e de cinemá e autor de Canada. Il nascet li  23-im de marte 1943  in Union City (New Jersey) e devenit famosi
per li canadian misterie-serie de television *[[Seeing things]]* inter 1981 e 1987. Louis Del Grande esset anc li autor de ti successosi serie.

Louis Del Grande nascet e adultijat in USA, ma translocat a Toronto (Canada) in li annu 1984. Il anc ludet in li film Scanners (Film) de David Cronenberg (1981).
Karl Lauterbach

**Karl Wilhelm Lauterbach** es un medico e politico de Germania. Il nascet li 21-im de februar 1963 in Düren e esset inter li 8-im de decembre 2021 e li 6-may 2025 ministre por sanitá de Germania. Karl Lauterbach es membre del Socialdemocratic Partise de Germania.

## Personal e professional vive
Karl Lauterbach studiat medicina in Aachen e San Antonio (Texas). Su specialitá de Lauterbach es epidemologie. Il laborat professor por medicina al universitá de Köln.

Inter 1996 e 2010 Karl Lauterbach esset maritat con li medica Angela Spelsberg. Li cuple have quar infantes. Karl Lauterbach have un pluri infante ex un altri relation.

## Political cariera
In prim Karl Lauterbach esset membre del Cristan Democratic Union de Germania.
* 2001 Karl Lauterbach devenit membre del Socialdemocratic Partise de Germania.
* 2005 Karl Lauterbach es electet in li parlament de Germania por li Socialdemocratic Partise de Germania.
* 2013-2019 Vice-presidente del fracion del Socialdemocratic Partise de Germania in li parlament de Germania.
* 2019 Karl Lauterbach candidat sin successe por li oficie del presidente del Socialdemocratic Partise de Germania.
* 2021 Karl Lauterbach devenit li 8-im de decembre 2021 ministre por sanitá de Germania in li guvernament de Olaf Scholz.
* 2021-2025 Karl Lauterbach esset inter li 8-im de decembre 2021 til li 6-im de may 2025 ministre por sanitá de Germania in li guvernament de Olaf Scholz.

## Politica
Karl Lauterbach es specialist por li politica de sanitá. Durante li Covid19-pandemie il devenit famosi por propagar radical restrictiones por combatter li pandemie. Karl Lauterbach esset durant li Covid19-pandemie un frequent gast in emissiones del german television pri li Covid19-pandemie. Il permisset li legalisation de canabis pro li privat usa, to esset mult criticat de medicos in Germania
Aleksandra Goryachkina

**Aleksandra Yurjevna Goryachkina** (russ scrit:  Александра Юрьевна Горячкина) es un chac-grandmastro de Russia. Ella nascet li 28-im de septembre 1998 in Orsk (Russia). Aleksandra Goryachkina devenit vice-champion in li championatu de chac por féminas in li januar 2020.

Aleksandra Goryachkina devenit in li annu 2012 chac-grandmastro de féminas e in li annu 2018 chac-grandmastro. In li annus 2015 e 2017 ella ganiat li championatu de chac por fémininas de Russia. In li annu 2020 Aleksandra Gorytachkina perdit li finale del championatu mundal contra Hou Jifan.

In li annu 2023 Alexandra Goryachkina perdit in li demí-final del championatu mundal contra Tan Zhongyi, ma ella ganiat in li Bocale Mundal de Chass por féminas in li august 2023.
Reconquête

**Reconquête** (Reconquestation) es un dextri-populist political partise in Francia. It esset fundat de Éric Zemmour quam instrument por suportar su candidatura al presidente de Francia. Reconquête esset fundat li 5-im de decembre 2021. Li partise have un mandate in li Senat de Francia e un membre in li Europan Parlament.

* Fundation: 2021
* Presidente: Éric Zemmour 
* Vice-presidentes: Marion Maréchal, Nicolas Bay, Guillaume Peltier
* Organisation de yunesse: Génération Z

## Historie
Li partise esset fundat li  5-im de decembre 2021 de Éric Zemmour in Villepinte. Marion Maréchal, li neva del presidente del dextri partise Rassemblement National  Marine Le Pen, es desde li annu 2022 li vice-presidente del partise Reconquête.

In li electiones parlamentari 2022 Reconquête recivet 4,24 percentes e ne ganiat un mandate in li Assemble National de Francia.

## Politica
Li partise Reconquête es contra li inmigration a Francia e tre critical contra li religion de islam. It anc es contra li membritá de Francia in li NATO. It es egardat quam dextri-populist o mem extrem dextri political movement.

## Ligamentes extern
* Li oficial internet-págine del partise Reconquête
* Li partise Reconquête che Facebook
Liz Truss

**Elizabeth 'Liz' Mary Truss** es un féminin politico del Reyatu Unit. Ella nascet li 26-im de julí 1976 in in Oxford (Anglia) e esset inter li 6-im de septembre 2022 e 25-im de octobre 2022 prim ministre Reyatu Unit, ma ella solmen poy 45 dies su demission. Lizz Truss es membre del Conservativ Partise e ella esset inter li 5-im de septembre 2022 e li 24-im de octobre 2022 presidente del Conservativ Partise.

## Personal e professional vive
Lizz Truss studiat filosofie, political scientie e economie in Oxford. Pos su studies ella laborat quam economist.

Lizz Truss es maritat desde li annu 2000 con Hugh O'Leary. Li cuple have du infantes.

## Political cariera
Lizz Truss esset im prim membre del Liberal Democrates.
* 1996 Lizz Truss devenit membre del Conservativ Partise.
* 2010 Liz Truss es electet in li parlament del Reyatu Unit por li Conservativ Partise.
* 2014-2016 Ministre por circumité, nutriment e rural aferes del Reyatu Unit in li guvernament de David Cameron.
* 2016-2017 Ministre por justicie del Reyatu Unit in li guvernament de Theresa May.
* 2017-2019 Ministre por financies (Chief Secretary to the Treasury) in li guvernament de Theresa May.
* 2019 Liz Truss devenit ministre por féminas e equalitá del Reyatu Unit in li guvernament de Boris Johnson.
* 2021 Liz Truss devenit li 15-im de septembre 2021 ministre por externi aferes del Reyatu Unit.
* 2022 Liz Truss esset electet quam presidente del Conservativ Partise li 5-im de septembre 2022 e desde li 6-im de septembre 2022 ella esset anc prim-ministre del Reyatu Unit. Ella declarat li 20-im de octobre 2022 ja su demission.
`* 2024 Liz Truss perdit in li electiones parlamentari ye li 4-im de julí 2024 su mandate in li parlament del Reyatu Unit.
Max Verstappen

**Max Emilian Verstappen** es un motor-sportist de Nederland. Il nascet li 30-im de septembre 1997 in Hasselt (Belgia) e ganiat in li annu 2021 e 2022 li championatu mundal li max important automobil sport serie de Formul Un.

Max Verstappen es activ in li Formul Un desde li annu 2015. Desde li annu 2016 il es pilot del Formul Un team Red Bull Racing. Til li decembre 2021 Max Verstappen partiprendet in 141 competitiones del Formul Un e ganiat 20 curses.

## Teams in li Formul Un
* 2015-2016 Toro Rosso
* 2016-nu Red Bull Racing

## Personal Vive
Li patre de Max Verstappen, Jos Verstappen anc esset un professional motor-sportist de Nederland. Su matre Sophie Kumpen orígina de Belgia e anc esset un activ motor-sportista. Pro su matre Max Verstappen have anc li civitá de Belgia.

Desde li annu 2020 Max Verstappen es un cuple con Kelly Piquet de Brasil, qui es li filia del ex-motor-sportist de Formul Un Nelson Piquet.
Mobilitá aerean urban

**Mobilitá aerean urban**, anc conosset quam **mobilitá aerean advansat**, acte se pri sistemas de urban transportation queles transloca li gente per li aere.
María Elvira Roca Barea

**María Elvira Roca Barea** (El Borge, Málaga, 1966) es un essayist, scritor e professore hispan.

## Biografie
Nascet in El Borge, un litt village del comarca de la Axarquía, ella licencet in filologie classic in li Universitá de Málaga in 1898. Su memorie de baccalaureo esset publicat sub li titul de *La estética del discurso en las Cartas de Plinio el Joven*. Ella fat li cursus de doctoratu in li Universitá de Málaga, sub li direction de Antonio Alberte González e in li Universitá François-Rabelais de Tours (Francia) sur li lingue e litteratura francese, retorica e paleografie, quel va servir la por su doctoratu in litteratura medieval, quel ella obtenet *cum laude* con unanimitá del jurie in 1995 con li tese *Edición crítica y estudio del arte predicatorio «ad noticiam artis predicandi»*.

In 1999 ella licentiat in filologie hispan e comensat laborar quam professor de litteratura e lingue hispan in un institute de education secundari.

Ella ha laborat in li *Consejo Superior de Investigaciones Científicas* (CSIC) e ha inseniat in li Universitá de Harvard. Ella es anc scritor, articulist in El Mundo o El País e conferentiant. Ella ha publicat anc pri litteratura, filologie e historie en revúes specialisat quam li *Anuario de Estudios Medievales*, *Helmantica: revista de filología clásica y hebrea* e li *Revista de Filología Española*.

In 2016 ella publicat su ovre *[[Imperiofobia y leyenda negra: Roma, Rusia, Estados Unidos y el Imperio español]]*, de mult success comercial con repercussione mediatic e academic, quo ha excitat criticas. Ella ha defendet se in un articul in li jurnale *El Mundo*. Altri nómines del munde academic ha valorat positivmen su ovre, inter ili Fernando García de Cortázar, Agustín García Simón, Manuel Lucena Giraldo, Mario Vargas Llosa e Miguel Martínez. Poy, ella publicat *Fracasología*.

In 2018 ella recivet li Medallie de Andalusia.

## Publicationes
* *Edición crítica y estudio del arte predicatoria “Ad noticiam artis predicandi”*, Universidad de Málaga. 1997.
* *El caballero de la piel de tigre, de Shota Rustaveli* (Elvira Roca, trad.). Universidad de Málaga. 2003.
* *Tratado militar de Frontino. Humanismo y caballería en el cuatrocientos castellano*, Traducción del siglo XV, de Sexto Julio Frontino. CSIC. 2010. p. 488.
* *Imperiofobia y leyenda negra: Roma, Rusia, Estados Unidos y el Imperio español*, Ediciones Siruela, 2016. p. 363.
* *6 relatos ejemplares 6*, Ediciones Siruela, 2018.
* *Fracasología. España y sus elites: de los afrancesados a nuestros días*, Madrid, Espasa, 2019.

## Notes
Imperiofobia y leyenda negra: Roma, Rusia, Estados Unidos y el Imperio español

**Imperiofobia y leyenda negra: Roma, Rusia, Estados Unidos y el Imperio español** ("Imperiofobie e legende nigri: Roma, Russia, Unit States e li Imperie hispan" in Occidental) es un essay historic scrit de María Elvira Roca Barea e publicat per unesim vez in 2016 de Ediciones Siruela. Du annus plu tard li ovre esset li essay li max vendit del ultim decade con 25 editiones. Li ovre pretende li construction de un discurs pri li mal reputation portat par li constructores de imperies, generalisant caracteristicas commun a lu long de un periode historic extensiv. In li parte pri li hispanofobie, li ovre defende que, ínsimil al britanic, al german e al belge, li Imperie hispan havet un politica de inclusion e mixation de rasses, non de exclusion, fant emfase in que li problema de Hispania ha esset internalisar que li hispan esser li max sanguinari. Recivet favorabilmen par del presse, it have presc de 500 págines, 16 capítules, 716 notas a pie de págine e un bibliografie de 14 ovres different.

Li libre ha recivet tant criticas favorabil quam negativ. De inter li unesim, li historiatoressa, catedratic de Historie e presidenta del Real Academie de Historia, Carmen Iglesias Cano, di:

Li Premie Nobel de Litteratura Mario Vargas Llosa pensa que li libre es intertenet al vez que have un rigorosi erudition. E il qualifica it quam "aguerrido, profundo, polémico" por finir afirmant que "hace tiempo que no leía un libro tan ameno y estimulante".​
Katerini

**Katerini** (Grec: "Κατερίνη") es li cité capital de Pieria in Grecia.

Li cité have 58.309 (2011) habitantes e un area de 63,196 quadrat-kilometes.
Zbigniew Rau

**Zbigniew Rau** es un politico de Polonia. Il nascet li 3-im de februar 1955 in Łódź e esset inter li 26-im de august 2020 til 27-im de novembre 2023 ministre por externi aferes de Polonia. Zbigniew Rau es membre del national-conservativ partise Jure e Justicie (PiS).

## Personal e professional vive
Zbigniew Rau studiat jurisprudentie in Łódź. Il instructet quam docente in Germania, Australia, USA e Reyatu Unit. In li 1982 Zbigniew Rau recivet su doctoratu. In li annu 1998 il devenit li portparol del rector del universitá Łódź.

## Political cariera
* 2005 Zbigniew Rau devenit membre del Senatu de Polonia.
* 2015-2019 Chef del guvernament del districte Łódź. 
* 2019 Zbigniew Rau esset electet in li Sejm, quel es li parlament de Polonia.
* 2020 Zbigniew Rau devenit li 20-im de august 2020 ministre por externi aferes de Polonia de prim-ministre Mateusz Morawiecki.
* 2020-2023 Zbigniew Rau esset inter li 20-im de august 2020 e li 27-im de novembre 2023 ministre por externi aferes de Polonia in li guvernament de Mateusz Morawiecki.
Jesuisme

Li **jesuisme** es li instructiones de Jesu in distinction de tis del cristianisme conventional. In particular, li term es frequetment constrastat con li cristianisme paulin e li dogma del eclesia dominante, quel es ti del cristianisme nicenean.
Kiril Petkov

**Kiril Petkov** (bulgarian scrit:  Кирил Петков) es un politico de Bulgaria. Il nascet li 17-im de april 1980 in Plovdiv e esset inter li 13-im de decembre 2021 e li 2-im de august 2022 prim-ministre de Bulgaria. Kiril Petkov es li co-presidente del liberal partise Noi continua li changeament.

## Personal e professional vive
Kiril Petkov studiat financies in Vancouver e business administration in Harvard. political scientie e economie in Oxford. Pos su studies ella laborat quam economist.

Kiril Petkov havet su propri firma e laborat quam docente por economie al universitá de Sofia. Il laborat inter 2001 e 2005 por li firma de nutriment McCain in Canada.

Desde li annu 2000 il es maritat con Linda McKenzie e li cuple have tri infantes.

## Political cariera
* 2021 Kiril Petkov esset inter may 2021 e septembre 2021 ministre por economie de Bulgaria in li guvernament de Stefan Yanev. In li septembre 2021 il fundat li political partise Noi continua li changeament juntmen con Asen Vasilev e il devenit co-presidente de ti partise.
* 2021 Kiril Petkov devenit li 13-im de decembre 2021 prim-ministre de Bulgaria.
* 2021-2022 Petkov esset prim-ministre de Bulgaria inter li 13-im de decembre 2021 e li 2-im de august 2022.
Martin Hess

**Martin Hess** es un politico de Germania. Il nascet li 11-im de januar 1971 in Hechingen e es desde li annu 2017 membre del parlament de Germania por li dextri Alternative por Germania.

## Personal e professional vive
Martin Hess laborat mult annus quam policist til li annu 2021 quande il esset electet in li parlament de Germania. 

Martin Hess ne es maritat e have un filio.

## Political cariera
* 2013 Martin Hess devenit membre del dextri partise Alternative por Germania e ella es electet vice-presidente del partise in Hesse.
* 2017 Martin Hess es electet quam membre del parlament de Germania.
* 2017-2019 Martin Hess esset vice-presidente del Alternative por Germania in Baden-Württemberg.
* 2021 Martin Hess es reelectet in li parlament de Germania e es li candidate del Alternative por Germania por li presidente del parlamentari comission por interni securitá.

Martin Hess es li specialist del Alternative por Germania por li interni securitá.
Teodora Genchovska

**Teodora Genchovska** (bulgarian: Теодора Генчовска) es un féminin politico de Bulgaria. Ella nascet li 23-im de may 1971 e es desde li 13-im de decembre 2021 li ministre por externi aferes de Bulgaria. Teodora Genchovska es membre del populist political partise It hay un tal popul e un expert por questiones de defense.

## Personal e professional vive
Teodora Genchovska studiat modern historie in Sofia e international relationes in Shrivenham (Oxfordshire) in li Reyatu Unit. Ella laborat che li general stabe del armé de Bulgaria. Pos to ella laborat che li ministerie de defense de Bulgaria e esset ta li dictoressa del division por li relationes con li NATO e li Europan Union.

## Political cariera
Ella es membre del political partise It hay un tal popul.
* 2021 Teodora Genchovska devenit li 13-im de decembre 2021 li ministre por externi aferes de Bulgaria in li guvernament de Kiril Petkov.
Julie Harris

**Julia 'Julie' Ann Harris** esset un actoressa de television, teatre e de cinemá de USA. Ella nascet li 2-im de decembre 1925 in Grosse Pointe, Michigan e morit li 24-im de august 2013 in West Chatham, Massachusetts.

Julie Harris devenit famosi pro su rol in li film  East of Eden con James Dean in li annu  1955. Ella anc ludet li cardinal rol de Eleanor Lance in li classic horrore-film The Haunting de Robert Wise in li annu 1963. Julie Harris ludet in su unesim film in li annu 1952 e su ultim film in li annu 2009.

Julie Harris esset trivez maritat e divorciat e havet un filio. Ella morit in li etá de 87 annus.
Claire Bloom

**Claire Bloom**, nascet quam *Patricia Claire Blume*, es un actoressa de television, teatre e de cinemá del Reyatu Unit. Ella nascet li 15-im de februar 1931 in London. 

Claire Bloom devenit famosi per luder in li film Limelight de Charlie Chaplin in li annu 1952. Ella anc ludet li misteriosi *Teodora* in li classic horrore-film The Haunting de Robert Wise in li annu 1963 . 

Clair Bloom esset trivez maritat e divorciat e have un filia, Anna Steiger, qui es li filia del actor Rod Steiger e Claire Bloom.
Ferdinand Hodler

**Ferdinand Hodler** esset un famosi sviss pictor. Il nascet li 14-im de marte 1853 in Bern e morit  li 19-im de may 1919 in Geneva. Ferdinand Holder esset un representante del stil del simbolisme e del Art Nouveau.

## Vive
Li filio de Ferdinand Holder esset Hector Holder qui ludet un imporant rol in in li movement del planlingue Esperanto.
Fabules, racontas e mites

**Fabules, racontas e mites** es un libre publicat in Occidental de Vicente Costalago li 20 decembre 2021. Li libre esset correctet de Dave MacLeod.

## Contenete
It es dividit in tri partes:
* Fabules: Traduction del max conosset fabules quam *Li foxa e li uvas*.
* Racontas: Traduction de racontas traditional european quam *Cindrella*.
* Mites: Un narration del guerre de Troya e li viages por returnar de Odysseus e Eneas.

## Ligamente extern
* Li libre in lulu.com
Itamar Even-Zohar

**Itamar Even-Zohar** (hebreo: איתמר אבן-זהר‎) (born 1939) es un reserchator cultural israelian e professor del Universitá de Tel Aviv. Even-Zohar es un pionero del teorie del polisistemas e del teorie de repertories cultural.

## Interlingue
Il conosset Interlingue e mem scrit un lettre a L. M. de Guesnet in ti-ci lingue, in 1957 in quel il demandat ca L.M. de Guesnet posset inviar le li *Grammatica* de Haas e, si possibil, poemas de Podobský.

## Ovres
* 1972 "An Outline of a Theory of the Literary Text." *Ha-Sifrut* III (3/4): pp.&nbsp;427–446. 
* 1978 *Papers in Historical Poetics*. Tel Aviv: Porter Institute.
* 1979 "Polysystem Theory." *Poetics Today* 1(1-2, Autumn) pp.&nbsp;287–310.
* 1990 *Polysystem Studies*. *Poetics Today 11:1* Durham: Duke University Press.
* 1997 "Factors and Dependencies in Culture: A Revised Draft for Polysystem Culture Research." *Canadian Review of Comparative Literature / Revue Canadienne de Littérature Comparée* XXIV(1, March), pp.&nbsp;15–34.
* 2005 *Papers in Culture Research*.

## Referenties


## Ligationes extern
* Websitu
* Un felici decovrition del annu 1957
Un Descense in li Maelstrom

**Un Descense in li Maelstrom** (in anglesi *A Descent into the Maelström*) es un raconta brevi del scritor american Edgar Allan Poe. In it, un mann narra qualmen il survivet un naufrage e un vortice de aqua. 

## Occidental
Li raconta esset publicat in 1931. It apparit quam li tom 4 del Bibliotheca in li International Lingue Occidental.

## Ligament extern
* Li textu in Occidental
Dorlota Burdon

**Dorlota Burdon** es un Interlinguiste. Ella es activ por Interlingue desde li annu 2020. Dorlota Burdon apari per un avatar in li virtual munde Second Life (Duesim Vive).

Ella continua li blog Puellesses, e es activ in li Wikipedie de Interlingue desde 2020. In li april 2022 Dorlota Burdon esset electet quam administratora del Wikipedie de Interlingue.

Dorlota anc have un canal che YouTube in quel ella fa videos in Interlingue. Vide ci

## Ovres original in Interlingue
* 2020: Li puella avan li porta - Raconta de Halloween, novembre 2020. Vide Textu in li blog Puellesses.
* 2021: Li unesim impression. Vide textu in li blog Puellesses
* 2021: Li últim rendevú o esque rendevús es dangerosi?, marte 2021 che archive.org
* 2021: Atention cámera, novembre 2021 in: Posta Mundi 36, p. 14-15 che Posta Mundi 36
* 2022: Li balansuore, februar 2022: in Posta Mundi 37, p. 18-20 che Posta Mundi 37
* 2022: Fratres e demones, august 2022, in: Posta Mundi 39, p. 11-12 che Posta Mundi 39
* 2023: Fratres e demones II - Li porta, februar 2023, in: Posta Mundi 40, p.7-8 che Posta Mundi 40
* 2023: Li Portale, junio 2023, in: Posta Mundu 41, p. 11-13 Posta Mundi 41
* 2023: Transparent in li matine, octobre 2023, in: Posta Mundi 42, p. 12-13 Posta Mundi 42
* 2024: Pro quo yo odia Cristnascentie, marte 2024 in: Posta Mundi 43, p. 16-18 Posta Mundi 43
* 2024: Li Via a Hem, april 2024, in: Puellesses e in: Posta Mundi 44, p. 10 Posta Mundi 44
* 2024: Li Ales del Libertá, decembre 2024, in: Posta Mundi 45, p. 8-9 Posta Mundi 45
* 2024: Laura e li secrete del lanterne in li nive, decembre 2024, textu in li blog Puellesses e in li marte 2025 in: Posta Mundi 46, p. 15-18 Posta Mundi 46
* 2025 Yo save quo tu ha fat in li estive passat, Emma, februar 2025, in: Posta Mundi 46, p. 9-11 Posta Mundi 46
* 2025 Li Estive del Inspiration, may 2025, in: Posta Mundi 47, p. 8-9 Posta Mundi 47
* 2025 Li Moment in li Nov-Annu, decembre 2025, in: Puellesses.
* 2026 Li Puella in li Nebul, januar 2026, in: Posta Mundi 48, p. 12-13 Posta Mundi 48.
* 2026 Li Spegul, februar 2026, in: Posta Mundi 49.
* 2026 Li Spíritu de Edgar de Wahl e altri racontas, marte 2026. Colection de racontas publicat quam libre che archive.org, 94 págines.

## Traductiones
* 2023 Seniora Trude. Fabul del Fratres Grimm, in: Puellesses 31-im de julio 2023
* 2024 Li Lunatico. Su Parabóles e Poemas de Khalil Gibran, che: archive.org 10-im de marte 2024
* 2024 Li dulci puré. Fabul del Fratres Grimm, in: Puellesses 27-im de may 2024
* 2024 Robes. Raconta de Franz Kafka, in: Puellesses 8-im de octobre 2024
* 2024 Abandona it! Parábol de Franz Kafka, in Puellesses 20-im de octobre 2024

## Ligamentes extern
* Li blog Puellesses
* Canal de Dorlota che YouTube
Steven Spielberg

**Steven Allan Spielberg** es un tre successosi film-director e film-producent de cinemá de USA. Il nascet li 18-im de decembre 1946 in Cincinnati, Ohio e es egardat quam li comercialmen max successosi film-producent del munde.

Steven Spielberg recivet por su filmes mult international premies. Su max successosi filmes es Jaws (film) (1975), Close Encounters of the Third Kind (1977), E.T. the Extra-Terrestrial (1982) e li serie de filmes de aventuras Indiana Jones. Tre successosi filmes esset anc Jurassic Park (1993) e li drama de holocaust Schindler's List (1993). 

Steven Spielberg directet mult filmes de Scientic fiction e historic dramas.

Steven Spielberg es maritat desde li annu 1991 con Kate Capshaw. Inter 1985 e 1989 il esset maritat con li actoressa Amy Irving. Steven Spielberg have sett infantes inter ili du step-infantes.
Wikipedia in Interlingue

Li **Wikipedia in Interlingue** es li version in Interlingue del Wikipedia.

It esset creat in li annu 2004. It attinget li 5 000 articules in 2021.
Burgas

**Burgas** (bulgarian: Бургас) es un cité in Bulgaria. It es situat in li sud-ost del land in li Districte Burgas al costa del Nigri Mare .

Burgas have 203.017 (2019) habitantes e un area de 253,644 quadrat-kilometres. Secun li númere de habitantes Burgas es li quaresim max grand cité de Bulgaria.

Burgas have un important portu e es un important economic e cultural centre. It es li centre del petroleo-chemic industrie del land.

Li cité anc es un popular destination de turisme.
Inteligentie artificial

Li **inteligentie artificial** es li inteligentie demonstrat de machines (precipue computatores, oposit al inteligentie natural exposit de animales includente homes. Li libres de textu principal defini li camp quam li studie de "agentes inteligent": quelcunc sistema que percepte su circumité e prende action por maximisar su oportunitá de atinger su objectives. Quelc raportes important usa li término "inteligentie artificial" por descrir machines que functiones "cognitiv" quel li homes associa con li mente homan, quam "aprentisage" e "solution de problemas", totvez, ti-ci definition es refusat del principal reserchores in inteligentie artificial.
Manufacturero aviatori

Un **manufacturero aviatori** es un companie o un individue accuplat al varie considerationes de dessinar, constructer, provar, vendir e mantener aviones, partes de aviones, projectiles, raketes o naves cosmic.
George Orwell

**George Orwell** (pseudonim de  Eric Arthur Blair) esset un autor e jurnalist del Reyatu Unit. Il nascet li 25-im de junio 1903 in Motihari (India) e morit li 21-im de junio 1950 in London.

Inter 1921 e 1927 il laborat por li policie del colonial administration del Reyatu Unit in Burma (hodie: Myammar). George Orwell partiprendet in li Guerre intern de Hispania 1936 e 1937 quam soldate del republicanes.

George Orwell anc laborat quam jurnalist e instructor in un scola.

George Orwell esset un democratic socialist, ma il rejectet totalitari political ideologies quam li comunisme. Li roman Animal Farm es un parábol contra li totalitari political sistema del Soviet-Union durant li dictatura de Josef Stalin e il esset criticaci contra li colonialisme del Reyatu Unit.

Inter 1936 e 1945 George Orwell esset maritat con Eileen O'Shaughnessy. Ella morit in li annu 1945. In li annu 1949 George Orwell maritat Sonia Mary Brownell

## Ovres
Important ovres es inter altres:

### Romanes
* 1934 Burmese Days
* 1935 A Clergyman's Daughter
* 1936 Keep the Aspidistra Flying
* 1939 Coming Up for Air
* 1945 Animal Farm
* 1949 Nineteen Eighty-Four

### Ne-ficional ovres
* 1933 Down and Out in Paris and London
* 1937 The Road to Wigan Pier
* 1938 Homage to Catalonia
Dominique Devenport

**Dominique Devenport** es un sviss-US-american actoressa.  Ella nascet li  1-im de julí 1992 in Luzern e ludet in li german serie de television Sisi li cardinal rol.

Li patre de Dominique Devenport es de Wisconsin (USA) e li matre de Svissia. Ella es activ quam actoressa desde li annu 2012. Dominique Davenport habita in Rostock.

Dominique Deveport parla german, anglesi e francesi.

## Filmografie
* 2012: Nebelgrind (Serie de television)
* 2013: Night Train to Lisbon)
* 2021-2022: Sisi (Serie de television)
* 2022: Die Passfälscher
A.E. Cortinas

**A.E. Cortinas** esset un Sviss Occidentalist ex Lugano. Il sovente traductet e scrit original aforismes e historiettes por Cosmoglotta.

## Ovres
* *Li mendico*, publicat in Cosmoglotta B 074 (sep 1945).
* *Li incarcerat princessa*, publicat in Cosmoglotta A 133 (apr 1947)
* *Pro amore al musica*, publicat in Cosmoglotta B 080 (apr 1946).
* *Li vive pende a un fil*, publicat in Cosmoglotta B 069 (apr 1945).
* *Original aforismes*, publicat in Cosmoglotta B 093 (oct 1947).

## Ligament extern
* Li incarcerat princessa in IE-Munde
Semera

**Semera** o anc Samara (ሰመራ) es un cité in Etiopia. It es situat in li nord-ost del land in li region Afar. Semera es li cité capital del region Afar e esset fundat in li annu 1995 por remplazzar li cité capital Asaita in Afar. Semera es situat al margine del deserte Danakil.

Li cite have 10.000 habitantes in li annu 2010 e li urban territoria 50.000 homes. 

Semera es un artificial projecte por un cité. Pro li conflict inter Etiopia e Eritrea li projecte solmen lentmen progresset. Semera have un international aeroportu li Semera Airport e un universitá.
Philip K. Dick

**Philip Kindred Dick** esset un autor de scientic fiction de USA. Il nascet li 16-im de decembre 1928 in Chicago (Illinois) e morit li 21-im de junio 1950 in Santa Ana (California).

Philipp K. Dick esset activ quam autor de scientic fiction desde li annu 1952 quande il esset in li etá de 23 annus. Il anc scrit sub li pseudonimes 	
Richard Phillipps e Jack Dowland.

## Ovre
Philipp K. Dick scrit 44 romanes e 121 racontas de scientic fiction. Li max famosi ovres de Philipp K. Dick es li roman The Man in the High Castle (1962), li novelle Do Androids Dream of Electric Sheep? (1968) e Ubik (1969) e li roman Flow My Tears, the Policeman Said (1974).